el el el el el el el el el el el el el el el el el el el el el el nl el el el el el ja el el el el el hu en el el el el el el el el el el el el el el el el el el el el el el el en en el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Πιονγιάνγκ (κορεατικά: 평양 직할시, προφέρεται: [pʰjʌŋ.jaŋ]) είναι η πρωτεύουσα και μεγαλύτερη πόλη της Βόρειας Κορέας, που βρίσκεται στο ποταμό Ντέντονγκ. Ο επίσημος πληθυσμός της πόλης δεν αποκαλύπτεται από τη διοίκηση. Το 2003, είχε αναφερθεί ως 3,8 εκατ. από την Ένωση Κορεατών στην Ιαπωνία.
Βόρεια Κορέα, Soviet Civil Administration και Ιαπωνική κυριαρχία στην Κορέα
δεδομένα (π • σ • ε )
Η Πιονγιάνγκ από δορυφόρο
Η περιοχή κατοικείται από ανθρώπους εδώ και αρκετές χιλιάδες χρόνια. Σύμφωνα με το θρύλο, η πόλη ιδρύθηκε το 2333 π.Χ. και άκμασε την περίοδο του βασιλείου Γκότζοσον. Το 108 π.Χ. κατακτήθηκε μαζί με την υπόλοιπη Κορέα από τους Κινέζους Χαν και έγινε έδρα επαρχίας υπό κινεζική διοίκηση, έως ότου καταστράφηκε το 313 μετά από εισβολή του βασιλείου Γκόγκουριο.
Το 427 έγινε πρωτεύουσα του βασιλείου αυτού. Το 676 κατακτήθηκε από το βασίλειο της Σίλλα και αργότερα έγινε πρωτεύουσα επαρχίας της δυναστείας Τζόσον και αργότερα πρωτεύουσα της επαρχίας της Νότιας Πιονγιάνγκ έως και το τέλος της Ιαπωνικής κατοχής της Κορέας.
Το 1945 οι Γιαπωνέζοι εκδιώχθηκαν και η πόλη καταλήφθηκε από τον Σοβιετικό Κόκκινο Στρατό. Έγινε προσωρινή πρωτεύουσα της Λαοκρατικής Δημοκρατίας της Βόρειας Κορέας με την ίδρυση του κράτους το 1948 καθώς η επίσημη πρωτεύουσα ήταν η Σεούλ στη Νότιο Κορέα. Κατά τη διάρκεια του Πολέμου της Κορέας η πόλη υπέστη σοβαρές καταστροφές και καταλήφθηκε για μικρό διάστημα από νοτιοκορεάτικες και δυτικές δυνάμεις. Μετά τον πόλεμο, η πόλη ξαναχτίστηκε με βοήθεια από τους Σοβιετικούς, με τη χαρακτηριστική αρχιτεκτονική του ανατολικού μπλοκ.
Σημαντικά αξιοθέατα περιλαμβάνουν το ξενοδοχείο Ριούγκιονγκ 105 ορόφων, ένα από τα ψηλότερα κτίρια του πλανήτη που στέκει ανολοκλήρωτο εδώ και 15 χρόνια, την Αψίδα του Θριάμβου, εμπνευσμένη από την αντίστοιχη στη Γαλλία, τον τόπο γέννησης του βορειοκορεάτη ηγέτη Κιμ Ίλ-σονγκ, το ζωολογικό κήπο καθώς και δυο από τα μεγαλύτερα στάδια του κόσμου. Η Αψίδα της Επανένωσης είναι μνημείο αφιερωμένο στην επανένωση της χώρας και στέκεται στην αρχή του αυτοκινητόδρομου που ξεκινά από την Πιονγιάνγκ και φτάνει στην Αποστρατικοποιημένη Ζώνη, στα σύνορα με τη Νότια Κορέα. Στην πόλη αφθονούν οι ιτιές. Στην πόλη λειτουργεί δίκτυο μετρό μήκους περίπου 22 χιλιομέτρων καθώς και δίκτυο τραμ.
Μεγάλο Μέγαρο Μελέτης του Λαού
↑ (Γερμανικά, Αγγλικά, Γαλλικά, Ισπανικά, Ιταλικά) archINFORM. 8403. Ανακτήθηκε στις 6  Αυγούστου 2018.
Chris Springer, Pyongyang: The Hidden History of the North Korean Capital. Saranda Books, 2003. ISBN 963-00-8104-0.